Predsjednik Ivo Josipović bio je u posjetu Bijeloj kući u Washingtonu. Sastao se s američkim potpredsjednikom Joeom Bidenom kojega su najviše zanimale energetske mogućnosti Hrvatske. Josipović je u razgovoru za RTL najavio i da bi Hrvati za oko godinu dana mogli putovati u SAD bez vize

Očekivalo se da se sastanku predsjednika Josipovića pridruži i sam američki predsjednik Barack Obama, no to se ipak nije dogodilo. U intervjuu za RTL Josipović je objasnio kako je uspio 'izbjeći' Obamu:

'Od početka taj susret nije bio planiran kao dio protokola, nego kao mogućnost, ako se poklope ostale okolnosti. Nažalost, nije se to dogodilo, ali bez obzira na to, mislim da je bazni sastanak s potpredsjednikom bio vrlo sadržajan i važan', rekao je Josipović.

Na opasku da je to potencijalna daleka budućnost, Josipović kaže da je to ipak vrlo konkretno: 'Ti natječaji traju jedno dulje vrijeme i ako ne napravite potrebne pripreme, uzalud vam je za par godina razmišljati što ste propustili u lobiranju prije pet ili više godina. Druga je priča vezana za bilateralne sporazume Hrvatske, to je pitanje bez viznog režima, gdje sam dobio uvjeravanja kako je administracija vrlo naklonjena da Hrvatska uglavnom ispunjava sve uvjete. Međutim, to je pitanje gdje nije samo Hrvatska involvirana, to je pitanje koje je vezano za imigracijsku politiku ovdje i bezvizni režim će zasigurno proći u jedno dogledno vrijeme, ovisno o tome kako u američkom parlamentu budu rješavali globalno pitanje imigracijske politike.'